Diari Oficial de la Generalitat Valenciana


Sumari del DOGV 6033, del 11-06-2009 (2009/6695)

Licitació per a la selecció i adjudicació del Programa d'Actuació Integrada de la Unitat d'Execució Núm. 2 del Pla Parcial Nou Sector Benalua Sud.
--------------------------------------------------------------------------------------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/6695


Data del document
:   08-06-2009

Organisme emissor
:   Ajuntament d'Alacant

Tipus de document
:   Licitació

Anàlisi jurídica

 Descriptors 

:   * Alacant
    * pla d'urbanisme
    * contracte administratiu

Licitació per a la selecció i adjudicació del Programa d'Actuació Integrada de la Unitat d'Execució Núm. 2 del Pla Parcial Nou Sector Benalua Sud. [2009/6695]  
El Ple de l'Ajuntament, en sessió celebrada el dia 27 de març de 2009, va acordar iniciar el procediment de concurs per a la gestió indirecta del Programa d'Actuació Integrada de la Unitat d'Execució Núm. 2 del Pla Parcial Nou Sector Benalua Sud; en el dit acord es van aprovar les bases particulars per a la programació de l'actuació integrada esmentada, de conformitat amb el que establix l'article 132.1 de la Llei 16/2005, de 30 de desembre, Urbanística Valenciana (LUV), en relació amb els articles 286.2 i 289 del Reglament d'Ordenació i Gestió Territorial i Urbanística (ROGTU).  
Apartat I. Poder adjudicador   
A) Nom, direccions i punts de contacte.  
1. L'entitat local adjudicatària del programa és la Gerència Municipal d'Urbanisme de l'Ajuntament d'Alacant. Adreça postal: rambla de Méndez Núñez, 40. Localitat: Alacant. Codi postal: 03016. País: Espanya. Unitat Administrativa: Servei Juridicoadministratiu, Departament de Planejament. Telèfon: 259 927 079. Fax: 202 4336 82. Adreça de correu electrònic: pàgina web de l'Ajuntament d'Alacant:   
2. Les bases particulars reguladores del programa d'actuació integrada van ser aprovades per l'Ajuntament en ple en data 27 de març de 2009.  
Les precitades bases poden obtindre's en: vegeu punts de contacte mencionats dalt (apartat I. A)1.).  
Les bases particulars s'han publicat en el Butlletí Oficial de la Província d'Alacant de data 21 de maig de 2009, BOP número 94.  
Les bases generals reguladores del programa d'actuació: regiran les aprovades per l'Ajuntament en ple, en data 15 de maig de 2008, publicades en el Butlletí Oficial de la província d'Alacant núm. 104 de 2 de juny de 2008.  
3. Les ofertes o sol·licituds de participació han de presentar-se en el Registre de la Gerència Municipal d'Urbanisme, plaça de Sant Cristòfol, núm. 14 d'Alacant; si la presentació és per correu hauran de dirigir-se a la Gerència Municipal d'Urbanisme de l'Ajuntament d'Alacant, Servici juridicoadministratiu, Departament de Planejament. Adreça postal: rambla de Méndez Núñez, 40. Localitat: Alacant. Codi postal: 03338. País: Espanya.   
B) Tipus de poder adjudicador: institució local.   
Apartat II. Objecte del contracte   
A) Descripció   
1. El present contracte té com a objecte el desenvolupament i l'execució del programa d'actuació integrada que s'especifica en les presents bases particulars, en què es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de la unitat d'execució núm. 2 del Pla Parcial Nou Sector Benalua Sud.  
2. Tipus de contracte i emplaçament de les obres, lloc d'entrega o d'execució:   
- Projecte i execució.   
- Emplaçament: unitat d'execució 2 del Pla Parcial Nou Sector Benalua Sud.  
3. L'anunci fa referència a: contracte públic.  
4. Breu descripció del contracte: desenvolupament i execució del programa d'actuació integrada.   
5. Divisió en lots: no.  
6. S'accepten variants: no.  
B) Quantitat o extensió del contracte.  
1. S'ha establit com a preu estimat de licitació la quantitat de dos milions cent vint mil euros (2.120.000 €) IVA inclòs.  
2. Opcions: no.  
C) Duració del contracte o termini d'execució: apartat E de l'annex a les bases particulars.  
Apartat III. Informació de caràcter jurídic, econòmic, financer i tècnic  
A) Condicions relatives al contracte   
1. Depòsits i garanties exigits: totes les proposicions dels interessats per a participar en el concurs del present programa d'actuació integrada han de prestar una garantia provisional equivalent al 2% de l'estimació de les càrregues del programa, IVA no inclòs, recollida en la base VIII, estimada en trenta-sis mil cinc-cents quaranta-un euros (36.551 €), en els termes i les condicions exigits en la Llei de Contractes del Sector Públic.  
La garantia definitiva, a constituir en la forma i als efectes previstos en la Llei de Contractes del Sector Públic, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'exclouen les despeses a què es referix l'article 168.2 de la LUV. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.   
Serà procedent elevar la garantia definitiva al 20% en els supòsits d'aprovació de programes d'actuació integrada en què les càrregues urbanístiques es troben sotmeses a presumpció de temeritat calculada en els termes establits en la legislació de contractes del sector públic.   
2. Principals condicions de finançament i de pagament o referència a les disposicions que les regulen: no hi consten.  
3. Altres condicions particulars a què esta subjecta l'execució del contracte: vegeu les bases generals i particulars de programació del programa d'actuació integrada.   
B) Condicions de participació   
1. Situació personal dels operadors econòmics, inclosos els requisits relatius a la inscripció en un registre professional o mercantil: podran participar en el concurs per a la selecció i adjudicació del present programa d'actuació integrada totes les persones, físiques o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les bases particulars.  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en la Llei 30/2007 de Contractes del Sector Públic.   
2. Capacitat econòmica i financera: la solvència econòmica i financera de l'urbanitzador s'acreditarà per un o alguns dels mitjans indicats en l'article 131.2 de la Llei 16/2005, Urbanística Valenciana, amb les prescripcions especials que s'hi contenen (vegeu base XI de les bases particulars).  
3. Capacitat tècnica: la solvència tècnica i professional igualment s'acreditarà per un o més dels mitjans i requisits regulats en l'article 131.2 de la Llei 16/2005 Urbanística Valenciana (vegeu base XII de les bases particulars).  
C) Documentació a presentar per cada concursant:  
1. Els que desitgen prendre part en la licitació hauran de presentar en el termini i lloc que s'establix en l'apartat G de l'annex, les seues proposicions, integrades per tres sobres, identificatius en l'exterior amb la indicació de la licitació a què concórreguen i firmats pel licitador o persona que el represente i on s'indicarà el nom i cognoms, raó social del proponent amb la següent documentació en idioma castellà o valencià:  
Sobre A. Alternativa tècnica, es presentarà obert (base XV).   
Sobre B. Proposició juridicoeconòmica, en sobre tancat (base XVI).  
Sobre C. Es presentarà amb el títol de Documentació.  
2. La documentació que es troba en poder dels sobres A i B serà objecte de valoració a l'efecte d'aprovació del programa i adjudicació de la condició d'urbanitzador.  
3. El sobre C contindrà la documentació que es detalla a continuació, i que haurà de presentar-se en original o còpies que tinguen caràcter d'autèntiques:   
A. Aquella documentació que acredite la personalitat jurídica del concursant i, si és procedent, la seua representació:  
a) Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
b) Si concorre una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
c) Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
B. Resguard acreditatiu d'haver constituït la garantia provisional en els termes exigits en la base XVI.  
C. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, fins i tot trobar-se al corrent en el compliment de les obligacions tributàries i amb la Seguretat Social imposades per les disposicions vigents  
D. Els documents que acrediten els requisits de solvència tècnica i professional, econòmica i financera.  
E. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i l'execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
F. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals punts.  
G. En cas de concórrer a la licitació unes quantes empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
4. Cada concursant no podrà presentar més d'una proposició, encara que es permet la inclusió d'una variant. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
5. Si l'últim dia del termini de presentació de proposicions coincidix amb dissabte, diumenge o festiu, el termini es prolongarà fins al dia hàbil següent.  
6. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi afectat i depositarà una còpia d'estos a la seu de l'Ajuntament, els exposarà al públic pels seus propis mitjans, i n'inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.   
Apartat IV. Procediment   
A) Tipus de procediment   
1. Tipus de procediment: obert.  
B) Criteris d'adjudicació   
1. Criteris d'adjudicació: (apartat J de l'annex al plec de bases particulars).  
D'acord amb el que disposen els articles 312 i 313 del ROG, en relació amb els articles 135 i 137.1 de la LUV, s'establixen els següents criteris objectius per a la puntuació de l'alternativa tècnica i de la proposició juridicoeconòmica que es presenten pels aspirants a urbanitzador.  
J.1. Valoració relativa de l'alternativa tècnica en relació amb la proposició juridicoeconòmica.  
Atés que la unitat d'execució compta amb una ordenació detallada establida pel Pla Parcial Benalua Sud, l'alternativa tècnica consistix en un projecte d'urbanització. De conformitat amb el que establix l'article 312.2.c) del Reglament d'Ordenació i Gestió, i atés que el mencionat projecte d'urbanització va ser aprovat mitjançant Decret de 16 de maig de 2001, l'alternativa tècnica ha de tindre un baix pes en la puntuació total, per la qual cosa la ponderació de cada un dels documents sobre la puntuació total serà la següent:  
a) Alternativa tècnica 45%  
b). Proposició juridicoeconòmica 55%  
J.2. Criteris de puntuació de l'alternativa tècnica.  
A estos documents se li atribuïxen un total de 100 punts. La ponderació dels criteris de valoració ha tingut en compte que la pràctica totalitat de les determinacions tècniques del projecte d'urbanització interna així com les condicions de connexió estan definides en el Projecte d'Urbanització del Nou Sector Benalua Sud, per la qual cosa s'ha adoptat una valoració en què es ponderen al mínim els criteris a) i b) previstos en l'article 312.6 del Reglament d'Ordenació i Gestió Territorial i Urbanística, modificat mitjançant Decret 36/2007 del Consell:  
a) Connexió adequada amb el seu entorn: 30 punts  
Es valorarà que la proposta d'ordenació aconseguisca una adequada integració de l'actuació en el seu entorn, i es ponderarà especialment la definició de les obres relatives a la urbanització de les zones d'estacionament dels carrers del Doctor Just i Alona, entre l'avinguda d'Elx i el carrer de Quintilià, a més de la posada en rasant de la calçada del carrer del Dr. Just per a deixar sense efecte les obres provisionals realitzades amb l'objecte de mantindre provisionalment l'accés per a vehicles industrials a la fàbrica de Harinas Bufort, SL. Es tindrà en compte especialment la programació dels treballs amb l'objecte d'ocasionar la menor incidència possible en l'activitat i funcionament de la parcel·la escolar situada en el mateix carrer.  
b) Qualitat tècnica de la urbanització: 30 punts  
Es valorarà la qualitat tècnica de les solucions proposades per a la urbanització. No obstant això, atés que les condicions estan ja establides en el Projecte d'Urbanització del Nou Sector Benalua Sud, es ponderaran els factors següents:  
· Millores de qualitat: es valoraran les propostes que suposen millores apreciables sobre els mínims de qualitat establits en les presents bases i en l'esmentat projecte d'urbanització: fins a 15 punts  
· Documentació projecte: qualitat tècnica del projecte d'urbanització referida al contingut documental, expositiu i justificatiu, tant de gràfic com escrit: fins a15 punts  
c) Habitatges de protecció pública: 5 punts  
Es valorarà el compromís de l'urbanitzador per a promoure habitatges sotmesos a algun règim de protecció pública en les parcel·les de la seua propietat sobre les quals no existisca un condicionant que obligue a destinar-los a habitatge protegit, ponderant el nombre, disseny, ubicació i qualitat d'estos.  
d) Programes de restauració paisatgística: 5 punts  
Es ponderarà la inversió en programes d'imatge urbana dins de l'àmbit de la unitat d'execució o en el seu entorn immediat, considerat com a objecte complementari del programa d'actuació integrada, d'acord amb les directrius establides en els articles 30 a 35 de la Llei 4/2004, de 30 de juny, d'Ordenació del Territori i Protecció del Paisatge. Hauran d'identificar-se els àmbits d'intervenció, amb indicació de la superfície i/o elements inclosos i les solucions proposades.  
e) Termini d'execució del programa d'actuació integrada: 2 punts  
Es valorarà amb el màxim de punts el menor termini oferit.  
f) Compromís d'edificació simultània: 2 punts  
Es valoraran els compromisos d'edificació simultània a la urbanització dels solars resultants de l'actuació que queden com a propietat de l'urbanitzador per mitjà del corresponent projecte de reparcel·lació.  
g) Compromisos addicionals: 24 punts  
Es valoraran els compromisos addicionals assumits voluntàriament per l'urbanitzador i a càrrec seu, que facen expressament referència a l'aportació econòmica destinada al trasllat de les indústries al seu nou emplaçament per a garantir la continuïtat de l'activitat.  
h) Mitjans per al control: 2 punts  
Es valoraran els mitjans per al control proposats per l'aspirant a urbanitzador de cada una de les prestacions que constituïxen l'objecte del programa.  
J.3. Criteris de puntuació de la proposició juridicoeconòmica.  
A este document se li atribuïx un total de 100 punts. Els aspectes que han de valorar-se seguixen els criteris establits per l'article 313 del Reglament d'Ordenació i Gestió Territorial i Urbanística, encara que s'incidix en la incorporació i valoració d'aquells aspectes que tenen relació amb la voluntat municipal expressada en l'Acord plenari de 17 de gener de 2003 per mitjà del qual es conveniava amb els propietaris la continuïtat de les activitats industrials en un altre emplaçament urbanísticament viable, amb el compromís de trasllat-les.  
D'acord amb estos antecedents, la ponderació dels criteris de valoració serà la següent:  
a) Càrregues d'urbanització: 30 punts  
· Es donarà una major puntuació a l'oferta que propose el menor import de les càrregues d'urbanització previstes en l'apartat 1 de l'article 168 de la LUV, prenent com a referència els quadros de preus de pràctica més usual, expressats en euros per metre quadrat d'edificabilitat ponderada fins a 10 punts  
· S'atorgarà la major puntuació a l'oferta que presente una menor valoració de les indemnitzacions previstes en l'article 168.2.a) de la LUV -atenent les indemnitzacions per desmuntatge de les instal·lacions, la demolició de les edificacions i el trasllat de les activitats industrials a un altre emplaçament- sempre que esta estiga justificada i basada en un document de valoració prou documentat i tècnicament solvent, ajustat a la realitat física i jurídica existent. La puntuació global per este concepte es desglossarà en dos apartats:  
- Pel major nivell de detall de la justificació i detall dels conceptes a incloure en la valoració (estat de conservació, amortització comptable,...): fins a 5 punts  
- Pel menor import basat en una justificació detallada de conceptes i preus utilitzats, demostrant en tots els supòsits l'ajust d'estos últims a preus reals de mercat: fins a 15 punts   
b) Valoració dels terrenys 30 punts  
Es donarà una major puntuació a l'oferta que propose una major valoració dels terrenys a l'efecte de fixar el coeficient de canvi per al pagament en espècie i que, per tant, supose una menor proporció de solars o d'aprofitament que, en concepte de retribució a l'urbanitzador, ha de ser posat a disposició d'este per mitjà de la reparcel·lació forçosa, en el cas de pagament en sòl o en aprofitament. Els criteris de puntuació seran els següents:  
· Es donarà major puntuació a l'oferta que realitze una més detallada justificació del valor dels terrenys detallant-lo en funció dels usos previstos (habitatge lliure en l'aprofitament dels propietaris, habitatge de protecció pública en els drets d'aprofitament de l'Ajuntament, terciari i comercial en plantes baixes,...), basant-los, a més, en estudis de mercat i en aplicació de preus màxims establits legalment fins a 15 punts  
· Justificació detallada de la proporció d'aprofitament i, en conseqüència, de solars afectes el pagament de les càrregues imputables a cada edificabilitat ponderada segons el seu ús, donant un valor més gran a la proposició que oferisca una menor proporció d'estos: fins a 15 punts  
c) Propietat de sòl adherida a la proposta 35 punts  
Es valorarà la major proporció de propietat de sòl adherida a la proposta del programa que supose la continuïtat, en un altre emplaçament, de les activitats industrials. Els criteris seran els següents:  
· Compromís exprés de continuïtat de les activitats industrials per mitjà de trasllat a un altre emplaçament: es donarà major valoració a l'oferta que presente una major proporció de terrenys propis, d'associats o adherits que hagen de quedar afectes, per mitjà de garantia real inscrita en el Registre de la Propietat, al compliment de les obligacions especials de trasllat de les activitats industrials derivades de l'aprovació del programa: 30 punts  
· Agrupació d'interés urbanístic: proposta presentada per una agrupació d'interés urbanístic legalment constituïda i, almenys, en tràmit d'inscripció en el registre autonòmic: 5 punts  
d) Compromisos financers: 10 punts  
Compromisos financers per a l'execució de les obligacions complementàries assumides voluntàriament i a costa seua per l'urbanitzador. En especial, es valorarà el compromís de l'urbanitzador per a col·laborar econòmicament en el cost del trasllat de l'activitat industrial existent en la unitat.  
J.4. Puntuació mínima a aconseguir per l'alternativa tècnica i instrument de planejament.  
Perquè la proposta juridicoeconòmica puga ser objecte d'informe i valoració, l'alternativa tècnica haurà d'aconseguir com a mínim una puntuació de 75 punts. Si no s'aconseguix el dit mínim, la proposta d'alternativa tècnica es considerarà rebutjada i, en conseqüència, no s'haurà d'emetre informe de la proposició juridicoeconòmica corresponent en la fase següent.  
2. Es realitzarà una subhasta electrònica- no.   
C) Informació administrativa.  
1. Número de referència que el poder adjudicador assigna a l'expedient: Programa d'Actuació Integrada de la Unitat d'Única del Pla de Reforma Interior Modificatiu de l'Ordenació Estructural Avinguda de Dénia d'Alacant.  
2. Termini de recepció d'ofertes i sol·licituds de participació: les proposicions dels interessats hauran de presentar-se en el termini de cinc mesos a comptar de la data d'enviament de l'anunci de licitació al Diario Oficial del la Unión Europea.  
3. Llengua o llengües en què pot redactar-se l'oferta o sol·licitud de participació: ÉS: (espanyol) o valencià.   
Apartat V. Informació complementària  
1. El present anunci va ser enviat al Diario Oficial de la Unión Europea el 8 de juny de 2009.  
Alacant, 8 de juny de 2009.- L'alcaldessa: Sonia Castedo Ramos. El vicesecretari: Germán Pascual Ruiz-Valdepeñas.